LibreOffice

LibreOffice သည်အခမဲ့လွတ်လပ် ရုံးသုံးဆော့ဖ်ဝဲ ဖြစ်သည်။ Document Foundation ၏ စီမံကိန်း (project) တစ်ခု ဖြစ်သည်။ ၎င်းသည် ၂၀၁၀ ခုနှစ်တွင် OpenOffice.org မှ ခွဲထွက်ခဲ့သည်။ ယခင်က StarOffice ၏ open-source ဗားရှင်းဆော့ဖ်ဝဲတစ်ခု ဖြစ်သည်။ LibreOffice တွင် စာရွက်စာတမ်း ပြုလုပ်ခြင်းလုပ်ငန်းများ၊ စာရင်းဇယားများ ပြုလုပ်ခြင်း၊ slideshow များပြုလုပ်ခြင်း၊ ပုံများရေးဆွဲခြင်း၊ ဒေတာဘေ့ (database) များနှင့် အလုပ်လုပ်ခြင်း၊ သင်္ချာပုံသေနည်းများဖြင့် တွက်ချက်ခြင်း စသည်တို့ကို လုပ်ဆောင်နိုင်သည်။ LibreOffice ကို ဘာသာစကား ၁၁၀ ဖြင့် အသုံးပြုနိုင်သည်။ LibreOffice သည် နိုင်ငံတကာ ISO/IEC စံနှုန်းတစ်ခုဖြစ်သည့် ODF ဖိုင်အမျိုးအစားကို အသုံးပြုထားသည်။ ODF ၏ အရှည်မှာ OpenDocument file ဖြစ်သည်။ LibreOffice ၏ ဆော့ဖ်ဝဲတိုင်းတွင် အဆင်ပြေစေရန် ODF ပုံစံဖြင့် သိမ်းသည်။ LibreOffice သည် အခြားသော လူသုံးများသည့် ဖိုင်ပုံစံများကိုလည်း ထောက်ပံ့ပေးထားသည်။ ဥပမာ − Microsoft Office ဖြစ်ပြီး ထိုဖိုင်များသို့ ပြောင်းလဲခြင်း၊ သွင်းခြင်းများ (import/export)ကို လုပ်ဆောင်ပေးသည်။ ကိုးကား Category:ဆော့ဖ်ဝဲလ်